钦定古今图书集成/明伦汇编/氏族典/第441卷 > 《廖用贤尚友录》 > 蒋公直
## 钦定古今图书集成/明伦汇编/氏族典/第441卷 > 《廖用贤尚友录》 > 蒋公直

按《万姓统谱》：“公直，象山人。勇智出伦，处里闬恂恂，执
礼让，孝友笃于家，人无间言。洪武初元，兰秀山贼据
县治，众莫能御。公直谋于县尹孔立躬，先率众伏宝
梵寺，用计剿捕贼首招徕其胁从，邑赖以安。事闻朝
廷，赉白金五十两，擢桂林府阳朔县知县。时居民不
识蚕桑，公直教之植桑，仍于外郡市蚕种，教以饲养”
之法，民甚德之。卒于官。